# Analiza preliminară a impactului de reglementare

efectuată asupra proiectului Hotărîrii Guvernului ”Cu privire la aprobarea modificărilor și completărilor ce se operează în unele hotărîri ale Guvernului și abrogarea unei hotărîri a Guvernului”

**Autor - Ministerul Economiei**

1. Analiza impactului de reglementare asupra proiectului Hotărîrii Guvernului ”Cu privire la aprobarea modificărilor și completărilor ce se operează în unele hotărîri ale Guvernului și abrogarea unei hotărîri a Guvernului” (în vederea îmbunătăţirii cadrului normativ ce ţine de comerțul transfrontalier) a fost elaborată în conformitate cu prevederile articolului 13 al Legii cu privire la principiile de bază de reglementare a activităţii de întreprinzător nr.235-XVI din 20.07.2006 (în continuare - Legea nr.235) şi în corespundere cu Metodologia de analiză a impactului de reglementare şi de monitorizare a eficienţei actului de reglementare, aprobată prin Hotărîrea Guvernului nr.1230 din 24.10.2006.

2. Prezenta Analiză a fost efectuată cu suportul Programului USAID Comerț, Investiții și Reglementarea Activității de Întreprinzător (BRITE), întru racordarea legislaţiei naţionale la cerinţele legislației internaţionale şi ale celei europene, privind aspectul procedurilor simplificate de vămuire, creării unor condiţii mai favorabile pentru activitatea comercială a importatorilor, referitoare la unele operaţiuni prealabile celor de vămuire, precum şi în vederea îmbunătăţirii poziţiei Republicii Moldova în clasamentele internaţionale, precum este Clasamentul Băncii Mondiale „Easy of Doing Business”.

La fel, aceste modificări urmează să fie luate în considerare în cadrul elaborării anuale a Raportului „Cost of doing business”.

3. Analizei impactului de reglementare au fost supuse modificările şi completările la următoarele acte normative, ce se referă la comerțul transfrontalier:

- Hotărîrea Guvernului nr.1140 din 2 noiembrie 2005 pentru aprobareaRegulamentului de aplicare a destinaţiilor vamale prevăzute de Codul vamal al Republicii Moldova;

- Hotărîrea Guvernului nr.93 din 1 februarie 2013 pentru aprobarea Regulamentului privind restituirea taxei pe valoarea adăugată;

- Hotărîrea Guvernului nr.1290 din 9 decembrie 2005 pentru aprobarea Regulamentului cu privire la activitatea brokerului vamal şi a specialistului în domeniul vămuirii.

**I. DEFINIREA PROBLEMEI**

4. ***Componenta juridică***

În cele ce urmează este expus cadrul juridic, care indică modul în care problema este raportată la o autoritate a administraţiei publice, pentru intervenţia statului. Astfel, elaborarea şi aprobarea proiectului de Hotărîrii a Guvernului reiese din o serie de documente strategice ale Guvernului şi Parlamentului Republicii Moldova:

* [**Programul de activitate al Guvernului Republicii Moldova**](http://www.interlic.md/2011-01-14/programul-de-activitate-al-guvernului-r-moldova-integrarea-europeana-libertate-democratzie-bunastare-19487.html) **“Integrarea Europeană: Libertate, Democraţie, Bunăstare 2011-2014”**[[1]](#footnote-1)

La Capitolul *Mediul de Afaceri*, ca acţiuni prioritare se menţionează despre *dezvoltarea şi extinderea reţelei de susţinere instituţională a exporturilor; diminuarea restricţiilor la import-export şi debirocratizarea procedurilor administrative;* *racordarea cuantumului taxelor vamale şi taxelor pentru procedurile vamale la practica şi angajamentele asumate faţă de organizaţiile internaţionale la care Republica Moldova este parte (Organizaţia Mondială a Comerţului şi Organizaţia Mondială a Vămilor) şi implementarea recomandărilor UE în domeniu;* *Introducerea normelor şi standardelor internaţionale în domeniul vamal în vederea reducerii duratei şi costurilor efectiv suportate de agenţii economici pentru vămuirea mărfurilor în vamă;*

* **Legea pentru aprobarea Strategiei naţionale de dezvoltare "Moldova 2020" nr.166 din 11.07.2012 /Monitorul Oficial 245-247/791, 30.11.2012/**

**La capitolul BUSINESS: CU REGULI CLARE DE JOC /secţiunea „Viziune Strategică”** se menţionează că, ”*la etapa desfăşurării afacerii, întreprinzătorii se confruntă cu o serie de condiţii obligatorii impuse diferitelor genuri de activităţi şi suportă bariere şi costuri administrative legate de formalităţi, proceduri şi reguli anevoioase şi netransparente în administrarea vamală şi în asigurarea declarării vamale la importul şi la exportul de mărfuri şi servicii.*

*Asigurarea unei creşteri economice durabile, bazate pe export, necesită o reducere a costurilor înalte asociate trecerii peste frontieră a mărfurilor, prestării serviciilor şi mobilităţii persoanelor aferente acestor afaceri. O infrastructură de afaceri mai bună, o administrare vamală eficientă şi orientată spre facilitarea comerţului cu mărfuri şi servicii reprezintă priorităţi pentru asigurarea unei dezvoltări economice bazate pe optimizarea costurilor de afaceri şi promovarea exporturilor.*

* **Hotărîrea Guvernului nr.289 din 07.05.2012 cu privire la aprobarea Planului de acţiuni al Guvernului pentru anii 2012-2015**

La CAPITOLUL MEDIUL DE AFACERI unul dintre indicatorii de impact este stabilit: *Îmbunătăţirea a cel puţin 3 domenii anual din perspectiva “Doing Business”.*

La punctele 137 -139 din Plan se prevede: *simplificarea şi uniformizarea procedurilor de vămuire a mărfurilor prin preluarea experienţei ţărilor UE în domeniu; racordarea cuantumului taxelor vamale şi al taxelor pentru procedurile vamale la practica şi angajamentele asumate faţă de organizaţiile internaţionale la care Republica Moldova este parte (Organizaţia Mondială a Comerţului şi Organizaţia Mondială a Vămilor) şi implementarea recomandărilor UE în domeniu; introducerea normelor şi standardelor internaţionale în domeniul vamal în vederea reducerii duratei şi costurilor efectiv suportate de agenţii economici pentru vămuirea mărfurilor în vamă.*

* **Hotărîrea privind desfășurarea reformei cadrului de reglementare de stat a activităţii de întreprinzător nr.1263 din 19.11.2007**

Conform prevederilor acesteia, *Guvernul constată că, pentru realizarea reformei reglementării de stat a activităţii antreprenoriale, iniţiate în anul 2004, care are drept scop diminuarea substanţială atît a gradului de dependenţă a întreprinderilor de reglementarea administrativă a activităţii de întreprinzător, cît şi a cheltuielilor financiare şi de timp suportate de antreprenori pentru efectuarea diferitelor proceduri regulatorii, au fost întreprinse o serie de acţiuni importante; Monitorizarea efectelor reglementărilor excesive asupra mediului de afaceri este permanent în vizorul organelor internaţionale care elaborează studii de evaluare privind libertatea activităţii de întreprinzător în majoritatea ţărilor lumii. De exemplu, raportul Băncii Mondiale “Doing Business - 2008” prezintă un clasament a 178 ţări după indicele uşurinţei de a face afaceri, Moldova fiind plasată pe locul 92*.

Astfel Guvernul a stabilit ca, Ministerele, alte autorităţi administrative centrale: *vor studia minuţios rapoartele “Doing Business” şi vor propune măsuri de îmbunătăţire a indicilor utilizaţi în aceste rapoarte, conform competenţelor. Propunerile concrete vor fi prezentate Guvernului şi Ministerului Economiei şi Comerţului pînă la data de 15 decembrie a anului curent şi ulterior, semestrial, în fiecare an*;

* **Hotărîrea Guvernului nr.1288 din 09.11.2006 cu privire la aprobarea Strategiei de atragere a investiţiilor şi promovare a exporturilor pentru anii 2006-2015**

Punctul 51 din capitolul “Obiectivele şi direcţiile prioritare ale Strategiei” menţionează că, *pentru o studiere mai detaliată a proceselor de creare şi activitate a întreprinderilor în Moldova, Guvernul va lua în considerare rezultatele investigaţiilor realizate de organizaţii-partenere (de exemplu, studiul “Cost of Doing Business” etc.), precum şi va ajusta politicile în materie de îmbunătăţire a mediului de afaceri derivate din studiile/sondajele efectuate.*

*-* **Hotărîrea Guvernului nr.824 din 7 noiembrie 2011 pentru aprobarea Planului de acțiuni privind eliminarea barierelor netarifare în calea comerțului**

Pct.3 al Hotărîrii prevede că, ”*monitorizarea şi coordonarea realizării măsurilor incluse în Planul de acţiuni privind eliminarea barierelor netarifare în calea comerţului se pun în sarcina Ministerului Economiei”.*

La Capitolul Administrare vamală, pct.2.3 al Planului de acțiuni prevede drept acțiune *eliminarea constrîngerilor şi a barierelor în activitatea agenţilor economici.* Actualmente se atestă un număr insuficient de agenţi economici care solicită accesul la procedurile de vămuire simplificate. Simplificările procedurilor vamale de care pot beneficia agenţii economici credibili trebuie extinse pentru a promova conformarea voluntară la legislaţia vamală, iar condiţiile de acordare a simplificărilor urmează a fi expuse în mod previzibil şi transparent.

- **Hotărîrea Guvernului nr.690 din 13.11.2009 pentru aprobarea Regulamentului privind organizarea și funcționarea Ministerului Economiei, structurii și efectivului-limită ale aparatului central al acestuia**, prevede la Capit. II următoarele funcții și atribuții ale Ministerului: *elaborarea cadrului economico-financiar şi juridic favorabil pentru eficientizarea activităţii agenţilor economici; elaborarea şi promovarea politicii de stat pentru favorizarea mediului de afaceri prin eliminarea constrîngerilor de ordin administrativ în acest mediu; elaborarea propunerilor privind modificarea legislaţiei comerciale, taxelor vamale şi tarifelor, în conformitate cu interesele statului şi ale populaţiei;*

- **Proiectul Hotărîrii Guvernului ”Cu privire la aprobarea Strategiei reformei cadrului de reglementare a activităţii de întreprinzător (2013-2020) şi a Planului de acţiuni privind implementarea Strategiei pentru anii 2013-2015 (aprobat în ședința Guvernului din 20.07.2013)** prevededrept Obiectiv general - *dezvoltarea unui sistem de reglementare facilitator - acest obiectiv general subliniază importanţa realizării principiilor unei reglementări inteligente. El presupune un echilibru între protecţia bunurilor sociale – sănătatea, mediul sau veniturile publice – şi povara conformităţii cu reglementările impuse întreprinderilor.*

Un alt Obiectiv specific rezidă în, optimizarea cadrului de reglementare și a procedurilor administrative - *pentru a reduce costurile de conformare cu cadrul de reglementare, autoritățile de reglementare trebuie să-şi continue efortul pentru simplificarea cadrului de reglementare și a proceselor administrative. O mare parte din atenţie şi efort vor fi concentrate pe Serviciul Fiscal de Stat şi Serviciul Vamal.*

Drept Indicatori de rezultat se prevede - Republica Moldova poziționată printre primele 20 la sută de ţări în cadrul indicatorului Doing Business “Comerţul transfrontalier”, pînă în 2020.

În cadrul Planului de acțiuni pentru implementarea Strategiei sunt inserate următoarele acțiuni: *Implementarea procedurilor de declarare simplificată (declarare incompletă, periodică și simplificată).*

*Revizuirea conceptului de depozit provizoriu în sensul substituirii noţiunii actuale „un loc prealabil autorizat” cu noţiunea prevăzută de legislația UE „un loc absolut necesar de păstrare a mărfurilor”, care ar acorda posibilitate agenților economici de alegerea a locului de depozitare provizorie a mărfurilor, fără a fi necesară autorizarea în prealabil a acestuia.*

Conform pct.4 al proiectului Hotărîrii Guvernului ”Cu privire la aprobarea Strategiei reformei cadrului de reglementare a activităţii de întreprinzător (2013-2020)şi a Planului de acţiuni privind implementarea Strategieipentru anii 2013-2015”, instituția care va monitoriza şi va coordona procesul de implementare a Strategiei reformei cadrului de reglementare a activităţii de întreprinzător (2013-2020) şi a Planului de acţiuni pentru anii 2013-2015 privind implementarea Strategiei menţionate este determinată - Ministerul Economiei.

5. ***Elementul analitic apariţiei problemei şi estimarea dimensiunii acesteia***

Desfășurarea activității de întreprinzător în Republica Moldova se caracterizează prin prezența unor costuri financiare şi de timp nejustificate, care depăşesc în mod esenţial, nivelul celor din ţările dezvoltate. Drept consecinţă, este afectat negativ ritmul de dezvoltare economică a ţării, iar potenţialul investiţional şi cel de export al mărfurilor cu valoare adăugată sporită, nu este valorificat pe deplin.

Povara administrativă excesivă impune anumite bariere și pentru activitatea comercială externă a agenților economici. Prin urmare, se impune determinarea respectivelor impedimente cu elaborarea prevederilor normative întru eliminarea acestora. Or, îmbunătățirea climatului investițional al țării, sporirea volumului mărfurilor importate/exportate, creșterea capacităților de producere, sunt în raport direct cu accelerarea traficului de mărfuri, inclusiv peste frontiera vamală, precum și stabilirea unor norme viabile, transparente și eficiente de vămuire a mărfurilor introduse/scoase în/din ţară.

6. Actualmente, devine tot mai actuală discuția privind tendința de aderare către spațiul comunitar, de implementare a unor noi norme progresiste, îndreptate spre simplificarea (cu respectarea concomitentă a cerințelor de securitate economică a țării) procedurilor de perfectare a operațiunilor economice externe, efectuate de către întreprinderi, asociații, etc.

Astfel, prin prezenta analiză se propun spre elaborare o serie de amendamente normative, ce au ca scop racordarea legislaţiei naţionale la cerinţele legislației internaţionale şi ale celei europene, privind aspectul procedurilor simplificate de vămuire, precum şi crearea unor condiţii mai favorabile pentru activitatea comercială a importatorilor, referitoare la unele operaţiuni prealabile celor de vămuire.

7. Cele mai recente acţiuni întreprinse de către instituțiile publice întru îmbunătăţirea activităţii de întreprinzător[[2]](#footnote-2), au influenţat, *inter alia* şi plasarea Republicii Moldova în ratingurile internaţionale în ceea ce ţine de comerțul transfrontalier.

În conformitate cu Raportul *Doing Business 2012[[3]](#footnote-3)* elaborat de Banca Mondială, Republica Moldova s-a poziționat pe locul **83 din 185 de țări**, fiind devansată semnificativ de majoritatea țărilor din regiune și din CSI (poziția ocupată indică o creștere cu 18 poziţii faţă de anul precedent).

În aceeaşi ordine de idei, Moldova se situa pe locul 17 din 27 de state din grupul Europa de Est şi Asia Centrală.

În cadrul *Indicelui* *competitivităţii globale 2012[[4]](#footnote-4)*Republica Moldova s-a poziţionat pe **locul 87 din 144 de ţări**, la fel fiind surclasată de majoritatea ţărilor din regiune şi din CSI.

Conform indicatorului agregat *“Instituţiile”,* care reflectă cadrul de reglementare potrivit indicatorului competitivităţii globale, Republica Moldova este poziţionată pe locul **106**. Conform aceluiaşi clasament, întreprinzătorii au evidenţiat următorii factori ca fiind principalele probleme în afaceri, în ordinea priorităţii: (i) instabilitatea politică; (ii) corupţia; (iii) accesul limitat la finanţare; (iv) ineficienţa administraţiei publice şi (v) instabilitatea Guvernului.

*Indicele libertăţii economice 2012[[5]](#footnote-5)* este un important indicator de referinţă pe plan internaţional, care evaluează gradul de imixtiune a statului în activitatea economică în baza a 10 subindicatori: libertatea afacerilor, **libertatea comerţului**, libertatea fiscală, libertatea faţă de intervenţiile Guvernului, libertatea monetară, libertatea investiţională, libertatea financiară, respectarea drepturilor de proprietate, inexistenţa corupţiei şi libertatea raporturilor de muncă. Republica Moldova este poziţionată, la acest indicator, pe locul **115 din 177 de ţări.**

Un alt indicator este *Indicele de performanță logistică[[6]](#footnote-6)* care arată capacitatea țărilor de a asigura circulația mărfurilor și de a interconecta producătorii cu consumatorii și cu piețele internaționale. La acest capitol Moldova s-a plasat, în anul 2010, **pe locul 104 din 155 de țări.**

În cadrul aceluiași indicator, Moldova se plasează pe ultimele poziții ale clasamentului: **în domeniul administrării vamale - pe locul 124,** în domeniul competenței și performanței în asigurarea logisticii - pe locul 132.

8. Republica Moldova în raportul *Doing Business* 2013 s-a poziţionat pe locul **83** din 185 de ţări. Astfel, Republica Moldova a avansat cu **3 poziţii** în clasamentul Băncii Mondiale *Doing Business 2013*, care este o creştere destul de modestă determinată de consolidarea politicii fiscale, lichidarea Curţii de apel economice şi devansarea de către alte ţări în implementarea reformelor.[[7]](#footnote-7)

În acelaşi timp, modificarea metodologiei de elaborare a clasamentului, a transformat poziţia **81** deţinută de Republica Moldova în *Doing Business* 2012 în **86**, poziţie de la care a fost calculată creşterea până la locul **83**.

**Figura 1. Locul Republicii Moldova în Clasamentul *Doing Business 2013* în raport cu alte state[[8]](#footnote-8)**



**Figura 2. Locul Republicii Moldova în Clasamentul *Doing Business 2013* în raport cu statele ex-sovietice[[9]](#footnote-9)**

9. În ceea ce se referă la indicatorul “**Trading Across Borders**” din clasamentul *Doing Business* 2013, Republica Moldova s-a poziţionat pe locul **134** din **185** de state. Potrivit Raportului Băncii Mondiale pe acest domeniu, pentru Republica Moldova se arată că timpul necesar pentru export este de **32 de zile**, iar timpul pentru import este de **35 de zile.**

Pentru **Europa de Est și Asia Centrală**, timpul respectiv este de **27 zile** pentru export și **29 de zile** pentru import.

Pentru statele **OCDE** timpul respectiv este de **10 zile** pentru export și **11 zile** pentru import.

**Figura 3. Compararea dintre durata timpului la import și la export pe regiuni şi alte ţări în ceea ce ţine de „Comerțul transfrontalier”**

|  |  |  |  |
| --- | --- | --- | --- |
| **Ţara/Regiunea** | **(numărul de zile la export)** |  **(numărul de zile la import)** |  |
| Ţările OCDE  | 10 | 11 |
| Europa de Est & Asia Centrala | 27 | 29 |
| **Moldova** | **32** | **35** |
|  |  |  |

Dacă Republica Moldova ar putea să reducă timpul necesar importului/exportului la nivelul Europei de Est și cel al Asiei Centrale, aceasta ar putea rezulta în $463 milioane adăugătoare în comerț și $538 milioane adițional în PIB.[[10]](#footnote-10)

Dacă Republica Moldova ar putea să reducă timpul necesar importului/exportului la nivelul OCDE, aceasta ar putea rezulta în $1.9 miliarde adăugătoare în comerț și $2.2 miliarde adițional în PIB.[[11]](#footnote-11)

**În comparaţie cu majoritatea vecinilor săi, economia RM pierde anual până la $538 milioane din cauza reținerilor aferente comerţului.**

**Figura 4.**

În comparație cu media ţărilor membre OCDE, economia RM pierde peste 2 miliarde dolari anual, din rețineri aferente comerţului

**Figura 5.**

10. Astfel, dacă reținerile la import și export ar putea fi reduse la nivelul statelor Europei de Est/Asiei Centrale sau țărilor OCDE, clasamentul Republicii Moldova în raportul Băncii Mondiale “Doing Business Report” ar putea să se îmbunătățească după cum urmează în următorul **Figura nr.6**:

|  |  |  |
| --- | --- | --- |
| **Moldova**  | **Doing Business****(clasamentul global)**  | **Clasamentul după comerțul transfrontalier**  |
| Clasamentul curent pentru 2012  | 81  | 134  |
| Dacă reținerile se reduc la: Import – 6 zile, Export – 5 zile  | 81  | 129  |
| Dacă reținerile se reduc la:Import – 24 zile, Export – 22 zile  | 71  | 84  |

11. La fel, în ceea ce ţine de indicatorul “ Trading Across Borders”, în clasamentul *Doing Business* 2012, Republica Moldova era poziţionată pe locul **141** din 183 de ţări. Iar în Raportul *Doing Business 2013* Republica Moldova ocupă locul **142** din 185 de state. Astfel, Republica Moldova a scăzut în *Doing Business* 2013 cu **1 poziţie** în raport cu *Doing Business* 2012 (pentru comparaţie a se vedea Figura nr.7)

**Figura 7. Comparaţii Republica Moldova la indicatorul „Comerț transfrontalier” *Doing Business*[[12]](#footnote-12) 2012/2013**

|  |  |  |  |  |  |  |
| --- | --- | --- | --- | --- | --- | --- |
|  **DB 2012** | **DB 2013** | **+/-** | **Indicatori** | **DB 2012** | **DB 2013** | **↑ / ↓** |
|  **141** |  **142** | **-1** | Documente la export (număr) | **7** | **7** | **↑** |
| Durata exportului (număr) | **32** | **32** | **–** |
| Costul exportului (US per container) | **1545** | **1545** | **–** |
| Documente la import (număr) | **7** | **7** | **–** |
| Durata importului (număr) | **35** | **35** | **–** |
| Costul importului (US per container) | **1870** | **1870** | **↑** |

| **Nature of Export Procedures** |  **Duration (days)** |  **US$ Cost** |
| --- | --- | --- |
| Documents preparation | 20 | 115 |
| Customs clearance and technical control | 3 | 50 |
| Ports and terminal handling | 5 | 430 |
| Inland transportation and handling | 4 | 950 |
| **Totals** | 32 | 1,545 |
| **Nature of Import Procedures** | **Duration (days)** |  **US$ Cost** |
| Documents preparation | 21 | 200 |
| Customs clearance and technical control | 6 | 120 |
| Ports and terminal handling | 5 | 600 |
| Inland transportation and handling | 3 | 950 |
| **Totals** | 35 | 1,870 |

|  |  |
| --- | --- |
| **Export documents** | **Import documents** |
| Bill of lading | Bill of lading |
| Certificate of origin | Certificate of origin |
| Commercial invoice | Commercial invoice |
|  Convention des Marchandises Routiers - CMR  |  Convention des Marchandises Routiers - CMR  |
| Customs export declaration | Customs import declaration |
| Packing list | Packing list |
| TIR Carnet/ Customs transit declaration | TIR Carnet/ Customs transit declaration |

12. În pofida faptului că, drept consecință a reformelor implementate de către Guvern au fost atinse rezultate semnificative, au rămas încă şi un şir de probleme nerezolvate, existînd o sferă largă pentru viitoarele acţiuni. Calitatea cadrului regulator şi evoluţia acestuia are impact direct asupra mediului de afaceri. Concluzia care rezultă din raportul Băncii Mondiale *Doing Business* 2012 este că, Moldova a desfăşurat un proces de reformă regulatorie incomplet.

13. Despre acest fapt au menționat și reprezentanții mediului de afaceri, participînd la discuţiile din cadrul mesei rotunde privind evaluarea climatului de afaceri, reformei juridice şi instituţionale (BizCLIR)[[13]](#footnote-13) din data de 24 septembrie 2012 unde a fost menţionat despre următoarele probleme:

- *Prevederile cadrului normativ al Republicii Moldova în linii generale sunt compatibile cu acordurile și standardele internaționale.*

*Există, cu toate acestea, constrîngeri administrative care trebuie să fie abordate pentru a permite Republicii Moldova să profite pe deplin de oportunitățile sale comerciale.*

- *Necesitatea eliminării controalelor duble și inutile. Ghilotina procedurală și regulatorie.*

*- Disponibilitatea organelor vamale de plasare a declarațiilor în ASYCUDA este limitată la zilele lucrătoare – transporturile fiind reținute peste noapte și în weekend, ASYCUDA funcționînd mai lent în zilele de luni și vineri din cauza volumelor crescute a declarațiilor vamale.*

*- Tehnicile de management al riscului și examinare selectivă nu sunt utilizate în mod eficient de către Serviciul Vamal, pentru a permite comerțului legitim să se desfășoare fără rețineri.*

*- Practica efectuării examinărilor suplimentare ale mărfurilor importate de către echipele vamale mobile și anti-fraudă trebuie să fie întreruptă.*

*- Mecanismele de eliberare simplificată prevăzute de Convenția Kyoto nu sunt implementate, rezultînd astfel, rețineri semnificative în liberă circulație a mărfurilor*

*- Instituţiile de suport în domeniul comerţului internaţional, în general nu sunt eficiente în promovarea optimizării şi simplificării procedurilor de import - export, iar principalii investitori străini se descurajează în a desfășura activități comerciale în RM.*

*Urmare acestor aspecte au fost reflectate următoarele propuneri:*

*- Plata consolidată lunară a drepturilor de import rezultate din declarațiile vamale depuse;*

*- Declararea importurilor anterior sosirii;*

*- Instituirea unei proceduri administrative care ar permite importatorilor să prezinte documentele vamale înainte de sosirea efectivă a mărfurilor importate, astfel încît organele vamale să poată examina aceste documente și să determine dacă examinarea mărfurilor este necesară la sosirea acestora, sau dacă mărfurile pot fi eliberate imediat după sosire;*

*- Acordarea liberului de vamă în baza documentației minime;*

*- Instituirea unui program prin care mărfurile importate să poată fi eliberate de sub control vamal foarte repede în baza asigurării unui minim necesar de informații și documente de bază, necesare pentru eliberarea mărfurilor, cu condiția prezentării unei declarații vamale de import complete și plății drepturilor și taxelor de către importator, într-o perioadă specificată de timp după eliberarea mărfurilor.*

***Estimarea posibilelor consecinţe în cazul în care nici o acţiune nu e întreprinsă***

14. În linii generale se poate menţiona despre faptul că, prin inacțiunea din partea instituțiilor abilitate, nu se vor elimina acele etape ale procedurilor vamale, precum și unele acte care se solicită la moment, în cadrul procesului de vămuire a mărfurilor și care aduc atingere intereselor mediului de afaceri în procesul comerțului transfrontalier;

- se vor menține prevederile normative în vigoare care, prin caracterul lor incert și netransparent, afectează în mod grav, activitatea comercială, ceea ce duce la incertitudinea și nedorința agenților economici de a desfășura activități comerciale pe teritoriul R.M.;

- nu se vor respecta prevederile documentelor strategice ale Guvernului prevăzute de pct.4 din prezenta AIR;

- nu se va schimba ci, probabil se va înrăutăţi poziţia Republicii Moldova în Clasamentele internaţionale, astfel cum ar fi *Doing Business*, fapt ce va afecta imaginea statului în vederea atragerii investiţiilor străine.

***Stabilirea scopurilor acţiunilor statului***

15. Prin intervenţia dată statul urmăreşte modificarea cadrului normativ în vederea eliminării anumitor impedimente legate de comerțul transfrontalier, acestea fiind:

**1. Modificarea Regulamentului de aplicare a destinaţiilor vamale prevăzute de Codul vamal al republicii Moldova, aprobat prin Hotărîrea Guvernului nr.1140 din 2 noiembrie 2005, amendamente operate în scopul:**

- stabilirii procedurii depunerii, înregistrării, verificării și validării declaraţiilor sumare de intrare/ieşire;

- expunerii mecanismului de funcţionare a sistemelor de control al importurilor și exporturilor, cu aplicarea interfeţelor electronice ale organelor vamale şi ale titularilor operaţiunilor de vămuire (excluderea declarației de tranzit pentru efectuarea operațiunilor de import/export; inserarea prevederii posibilității plasării mărfurilor în regim vamal de tranzit fără perfectarea declarației vamale speciale în acest sens, dar în baza unei declarații de import/export completate parțial; inserarea prevederii mecanismului de garantare a achitării drepturilor de import pentru mărfurile străine introduse pe teritoriul vamal, dar nefiind vămuite în alt regim vamal; revizuirea termenilor de depunere a declarației vamale);

- urgentării procedurilor de efectuare a analizei riscurilor, datorită petrecerii acesteia anticipat sosirii încărcăturilor, la primul organ vamal de intrare;

- stabilirii criteriilor şi condiţiilor de activitate a depozitului provizoriu, accesibile atît brokerilor cît şi oricărui importator (implementarea conceptului european al depozitului provizoriu ca ”un loc necesar pentru păstrarea mărfurilor”, care să fie accesibil oricărui importator fără vreo autorizare prealabilă, numai cu condiția asigurării separării mărfurilor, precum și garantării drepturilor de import aferente acestora. Efectul scontat va rezida în simplificarea procedurilor și mecanismului de plasare a mărfurilor în depozite.)

- expunerii procedurii depunerii declaraţiilor simplificate, periodice şi incomplete, a cazurilor şi condiţiilor de acceptarea a acestora de către organele vamale.

Elaborarea acestor amendamente vine în scopul creării bazei normative pentru introducerea și aplicarea procedurilor simplificate de declarare a mărfurilor, conform modelului aplicat în Uniunea Europeană (procedura de declarare incompletă, periodică și simplificată).

La moment organele vamale nu sunt în drept să implementeze în deplină măsură toate formele de declarare simplificată așa cum acestea sunt prevăzute de legislația comunitară - declararea incompletă și cea periodică. Implementarea acestora este împiedicată atît de cadrul normativ (care prevede doar o procedură standard de declarare a mărfurilor), cît și de necesitatea ajustării SIV ”Asycuda World” pentru procesarea declarațiilor vamale incomplete și a celor periodice.

- stabilirii procedurii vămuirii la domiciliu, ca principiu de vămuire simplificată a mărfurilor direct la locul de amplasare a importatorului, acordata ca unui agent economic de încredere;

- introducerii unor norme metodologice de completare a declaraţiilor vamale, în cazul aplicării procedurilor simplificate de vămuire, expuse detaliat în anexele propuse la Regulament.

**2. Modificarea Regulamentului privind restituirea taxei pe valoarea adăugată, aprobat prin Hotărîrea Guvernului nr.93 din 1 februarie 2013,** în vederea simplificării procedurii de confirmare a exportului de mărfuri, în cazul solicitării restituirii TVA, și anume excluderea prezentării certificatelor confirmative eliberate de Serviciul Vamal, pe suport de hîrtie.

La moment exportatorii obțin acceptul la restituirea TVA numai cu condiția prezentării unei confirmări din partea Serviciului Vamal (document suplimentar la declarația vamală, care implică și costuri suplimentare de 5 Euro per document). Îmbunătățirea relațiilor de colaborare și schimb de date cu privire la operațiunile de export între Serviciul Vamal și Inspectoratul Fiscal va permite să excludă acest document, precum și costurile suplimentare aferente.

**3. La fel prin intermediul proiectului se prevede abrogare a Regulamentului cu privire la activitatea brokerului vamal şi a specialistului în domeniul vămuirii, aprobat prin Hotărîrea Guvernului nr. 1290 din 9 decembrie 2005,** din considerentul că, normele acestuia sunt caduce.

Prevederile Regulamentului menţionat sunt destinate expunerii atribuţiilor şi responsabilităţilor specialistului în domeniul vămuirii, instituție exclusă ca noţiune și ca participant al raporturilor juridice vamale, din actele legislative în vigoare. Normele referitoare la brokerul vamal deja se regăsesc în Codul Vamal, fiind expuse în respectivul într-o nouă formulare, și cu o nouă abordare conceptuală. Prin urmare, este inerentă evitarea discrepanțelor dintre aceste norme, în pofida principiului subsidiarității prevederilor normative celor legislative.

Compartimentul depozitării provizorii a fost transpus în cadrul Regulamentuluide aplicare a destinaţiilor vamale prevăzute de Codul vamal al Republicii Moldova, ceea ce face ca să decadă oportunitatea menținerii în vigoare a Regulamentului menționat.

**II. COSTURILE MAJORE ŞI BENEFICIILE ANTICIPATE ALE INTERVENŢIEI STATULUI**

**Impacturile negative sau costurile intervenţiei statului**

16.Impacturi negative la etapa elaborării AIR nu au fost identificate. Însă promovarea și implementarea reglementărilor privind noile amendamente va genera careva costuri şi anume:

- costuri legate de comunicarea noilor condiţii de reglementare. S-a estimat că, aceste costuri vor cuprinde campanii de publicitate, conferinţe şi mese rotunde cu participarea reprezentanților mediului de afaceri;

- costuri legate de implementarea mecanismului de confirmare electronică a importului și exportului efectuat - aceste confirmări vor fi prezentate prin intermediul sistemului informațional, cu suportul Î.S. VamServInform, în temeiul contractului de mentenanță care va fi încheiat între Serviciul Vamal și Î.S. VamServInform, unde se vor stabili și costurile ce vor fi achitate pentru prestarea acestor servicii.

- costuri legate de implementarea și aplicarea sistemelor de control al exporturilor și importurilor după modelul European (Import Control System și Export Control System)- aceste costuri sunt legate de modificarea și adaptarea sistemului informațional integrat vamal ASYCUDA World, costurile cărora vor fi identificate prin acordul de colaborare încheiat cu Programul Națiunilor Unite UNCTAD.

**Impacturile pozitive sau beneficiile intervenţiei statului**

17.Intervenţia statului în soluţionarea problemelor menţionate mai sus presupune următoarele beneficii: eliminarea impedimentelor legate de comerțul transfrontalier (excluderea obligației de a prezenta anumite acte confirmative, introducerea unor proceduri simplificate de vămuire, care vor simplifica, în mod esențial, procedurile vamale reglementate de cadrul normativ la moment, vor reduce timpul necesar perfectării anumitor acte vamale, precum și costurilor legate de derularea acestor proceduri.

**18. Beneficiile nete vor fi:**

**1. Simplificarea mecanismului de confirmare a importului și exportului efectuat**

La moment, pct.32 al Regulamentului privind restituirea taxei pe valoarea adăugată, aprobat prin Hotărîrea Guvernului nr.93 din 1 februarie 2013, prevede că exportatorii obțin acceptul la restituirea TVA numai cu condiția prezentării unei confirmări din partea Serviciului Vamal. Acest document, care se prezintă suplimentar la declarația vamală, implică și costuri suplimentare de **5 Euro** per document, însă, în vederea obținerii acestuia, agentul economic este nevoit să aștepte minimum **3 zile,** pînă organul vamal îi va emite confirmarea indicată.

În vederea simplificării procedurii de confirmare a exportului de mărfuri, în cazul solicitării restituirii TVA, se propune excluderea prezentării certificatelor confirmative eliberate de Serviciul Vamal, pe suport de hîrtie. Prin îmbunătățirea relațiilor de colaborare și schimb de date cu privire la operațiunile de export între Serviciul Vamal și Inspectoratul Fiscal, se va permite excluderea acestui document, precum și a costurilor suplimentare aferente.

**2. Implementarea și aplicarea sistemelor de control al exporturilor și importurilor după modelul European (Import Control System și Export Control System)**

Modificările propuse vin în scopul excluderii declarației de tranzit T1 pentru efectuarea operațiunilor de import/export, ceea ce semnifică excluderea, din sarcina agentului economic, a obligației de a achita aproximativ următoarele costuri:

- costuri pentru achitarea serviciilor brokerului vamal, în ceea ce privește completarea declarației vamale de tranzit T1- **400 lei per declarație.**

Conform datelor furnizate de către Serviciul Vamal, lunar sunt validate aproximativ **8500 declarații vamale T1, ceea ce semnifică 3 400 mii lei, sumă care eventual, nu va fi achitată de către agenții economici.**

- excluderea garanției, care constituie **0,15 %** din valoarea drepturilor de import ale mărfurilor plasate în regim de tranzit național (o estimare a acestor costuri nu este posibilă, din considerentul că, operațiunea de import poate fi efectuată prin intermediul diferitor mijloace de transport (naval, feroviar, terestru, aerian, prin intermediul trimiterilor poștale), precum și deoarece din o parte din importuri, nu sunt precedate de declarația de tranzit T1, dar de Carnetul TIR, care nu presupune achitarea cheltuielilor sus-menționate. Mai mult, în cazul vămuirii mărfurilor la organele vamale de frontieră, operațiunea de tranzit nu se perfectează, ceea ce la fel, nu presupune achitarea costurilor invocate.

Costuri legate de timpul necesar în vederea perfectării și validării acestei declarații - aproximativ **1 oră per declarație**.

Prin urmare, se va reduce cu aproximativ o oră timpul necesar perfectării tuturor procedurilor vamale în ceea ce privește importul/exportul mărfurilor, ceea ce va semnifica o îmbunătățirea a mecanismului de introducere/scoatere a mărfurilor din țară, precum și necesitatea depunerii unui document suplimentar.

**3. Modificarea conceptului de depozit provizoriu în sensul atribuirii acestuia statutului de ”loc necesar pentru depozitare”, conform standardelor europene**

Cadrul normativ la moment prevede că, înființarea unui depozit provizoriu se efectuează numai cu autorizația prealabilă a Serviciului Vamal. Prin urmare, agentul economic care dorește să înființeze un depozit provizoriu, trebuie să depună o solicitare în acest sens la Serviciul Vamal, să anexeze dovada respectării tuturor cerințelor prevăzute de cadrul normativ (raționamentul economic al înființării, deținerea în proprietate/posesie a spațiului imobiliar etc.), ceea ce prezintă anumite dificultăți. Or, prin intermediul proiectului se propune că înființarea depozitului să fie accesibilă oricărui importator fără vreo autorizare prealabilă, numai cu condiția asigurării separării mărfurilor, precum și garantării drepturilor de import aferente acestora.

Astfel, nu va fi necesară depunerea solicitării la Serviciul Vamal, care semnifică economisirea de timp, precum și se va reduce incertitudinea privind acceptul sau refuzul organelor vamale în emiterea autorizației.

Al doilea aspect - amendamentele operate vor permite utilizarea spațiilor imobiliare, eventual rezervate depozitării mărfurilor și în alte scopuri decît cel de depozitare, în măsura în care nu apare necesitatea. Or, la moment, în cazul deținerii autorizației de depozit provizoriu, spațiul autorizat este destinat în exclusivitate depozitării mărfurilor, utilizarea în alt scop a acestuia este interzisă.

Ultimul aspect - cadrul normativ actual limitează solicitantul de autorizație de depozit provizoriu, doar la brokerul vamal și organele vamale, ceea ce semnifică o încălcare a principiului liberei concurențe. Eventualul proiect de act normativ, prevede excluderea acestei limitări, cu acordarea oricărui agent economic interesat, a dreptului la înființarea și utilizarea unui depozit provizoriu.

**4.** **Introducerea procedurilor simplificate pentru vămuirea mărfurilor, conform modelului aplicat în Uniunea Europeană (procedura de declarare incompletă, periodică și simplificată)**

Elaborarea amendamentelor actele normative în vederea creării bazei normative pentru introducerea și aplicarea procedurilor simplificate de declarare a mărfurilor, conform modelului aplicat în Uniunea Europeană, va permite reglementarea și utilizarea procedurii de declarare incompletă, simplificată și periodică.

La moment, organele vamale nu sunt în drept să implementeze în deplină măsură toate formele de declarare simplificată așa cum acestea sunt prevăzute de legislația comunitară - declararea incompletă, simplificată și cea periodică.

Utilizarea acestor proceduri simplificate va avea drept efect:

- ridicarea nivelului de atractivitate a operațiunilor comerciale externe;

- reducerea timpului și costurilor necesare (comisioane achitate brokerilor vamali) perfectării tuturor actelor vamale:

a) în cazul declarării periodice - se va depune o singură declarație vamală pentru întregul șir de tranzacții efectuate de către titular pe parcursul perioadei autorizate (calcularea beneficiului este imposibilă, deoarece frecvența operațiunilor este incertă),

b) în cazul declarării simplificate eventual se va reduce timpul necesar întocmirii declarației vamale în detaliu, organul vamal acceptînd în calitate de declarație vamală alte documente de însoțire a mărfurilor;

c) în cazul declarării incomplete eventual se va economisi timpul necesar stabilirii unor elemente specifice procesului de vămuire ( spre ex. valoarea în vamă a mărfurilor, clasificarea tarifară a acestora), care la moment tergiversează timpul de validare a declarației vamale (cadrul normativ la moment prevede validarea declarației doar după stabilirea exactă a tuturor elementelor acesteia).

**III.EVALUAREA ABORDĂRILOR ALTERNATIVE**

19. În cadrul elaborării AIR s-au stabilit 2 abordări alternative de soluţionare a problemelor identificate: alternativa „*a nu face nimic*” și alternativa „*elaborarea şi aprobarea proiectului Hotărîrii Guvernului ”Cu privire la aprobarea modificărilor și completărilor ce se operează în unele hotărîri ale Guvernului și abrogarea unei hotărîri a Guvernului”.*

20. Analiza comparativă a alternativelor este prezentată mai jos.

|  |  |  |
| --- | --- | --- |
| **Alternativa** | **Posibile avantaje** | **Posibile dezavantaje** |
| **1**. **A nu face nimic** |  Nu au fost identificate | Dezavantajele pentru Republica Moldova ca stat se referă la ratarea posibilităţilor de investiţii străine, deoarece îmbunătăţirea cadrului normativ aferent comerțului transfrontalier va impulsiona noi investiţii străine în economia ţării.Deşi cadrul normativ în domeniu este parţial conform cu principiile Directivelor europene, constatăm despre existenţa în actele normative a mai multor proceduri inutile și defavorabile activității agenților economici, care fac ca procedurile vamale privind derularea activității comerciale externe să fie îngreunate şi costisitoare. Tărăgănarea modificării cadrului normativ sau neintreprinderea de paşi concreţi în această direcţie va avea impact negativ considerabil asupra dezvoltării sectorului privat, factor important pentru asigurarea unei creşteri economice durabile, crearea unui mediu investiţional atractiv pentru investitorii străini, care eventual caută în Republica Moldova un mediu normativ sigur, previzibil şi facil pentru comerțul transfrontalier - factor important pentru stabilirea şi creşterea investiţiilor străine directe. La fel, poate fi menţionat, suportarea în continuare a costurilor mari pentru întreprinzători, legate de perfectarea actelor aferente derulării procedurilor de vămuire a mărfurilor. De asemenea, nu se va reduce corupţia în cadrul autorităţilor statului, deoarece nu va fi eliminată interacţiunea întreprinzătorilor cu funcţionarii acestor autorităţi.   |
| **2. Elaborarea şi aprobarea amendamentelor la actele normative din domeniul comerțului transfrontalier**  | În termeni generali, posibilele avantaje ale alternativei sunt: - Termenii reduşi şi procedură rapidă de vămuire a mărfurilor;- Costuri reduse atît pentru mediul de afaceri, cît şi pentru autorităţile publice; - Creştere semnificativă în Clasamentele internaţionale;- Accelerarea ritmurilor de creştere economică prin atragerea investiţiilor străine;- Îmbunătățirea relațiilor de colaborare și schimb de date cu privire la operațiunile de export între Serviciul Vamal și Inspectoratul Fiscal va permite excluderea actului privind confirmarea exportului efectuat, precum și costurile suplimentare aferente.- Excluderea declarațiilor de tranzit din lista documentelor necesare pentru efectuarea importului sau exportului, corespunzător, precum și a costurilor și timpului aferente acestor declarații.- Simplificarea procedurilor și mecanismului de plasare a mărfurilor în depozitele provizorii.- Implementarea tuturor formelor de declarare simplificată așa cum acestea sunt prevăzute de legislația comunitară - declararea incompletă, simplificată și periodică.  | Nu au fost identificate |

**IV. STRATEGIA DE CONSULTANŢĂ.**

21. În contextul celor invocate mai sus elaborarea amendamentelor la actele normative din domeniul comerțului transfrontalier va avea un impact asupra tuturor subiecţilor implicaţi în activităţi comerciale: societăţile comerciale, în speţă, precum şi asupra autorităţilor publice (Ministerul Finanțelor, Serviciul Vamal, Inspectoratul Fiscal Principal de Stat) care vor avea obligaţia implementării prevederilor amendamentelor efectuate.

22. Pentru a asigura transparenţa şi implicarea întregii societăţi, prezentul AIR va fi plasat pe pagina WEB a Ministerului Economiei pentru consultaţii publice.

23. La fel, cu privire la oportunitatea elaborării unui proiect de act normativ în vederea optimizării procedurilor legate de comerțul transfrontalier, au fost consultate următoarele instituții și persoane implicate: expertul Programului USAID Comerț, Investiții și Reglementarea Activității de Întreprinzător (BRITE), experții Misiunii U.E. de asistență la frontieră în Moldova și Ucraina (EUBAM), Șeful adjunct al Departamentului Vamal al Georgiei, Consilier detașat al Directorului general al Serviciului Vamal al R.M.- D-ul Givi Nadiradze, colaboratorii Serviciului Vamal.

Cei consultați și-au manifestat interesul și acordul în raport cu eventualele propuneri de amendare a cadrului normativ, și au manifestat interesul la elaborarea proiectului de Hotărîre de Guvern, care va contribui în mod esențial la îmbunătățirea procedurilor vamale, ceea va duce la îmbunătățirea climatului investițional al țării, sporirea volumului mărfurilor importate/exportate, creșterea capacităților de producere. Or, elementele evocate sunt în raport direct cu accelerarea traficului de mărfuri, inclusiv peste frontiera vamală, precum și stabilirea unor norme viabile, transparente și eficiente de vămuire a mărfurilor introduse/scoase în/din ţară.

La fel, s-a conturat ideea că eventualul proiect de act normativ va conține o serie de modificări, ce au ca scop introducerea unor simplificări ale regulilor de punere în circulație liberă a mărfurilor cu respectarea condițiilor minime de vămuire, ceea ce va duce la optimizarea procedurilor, reducerea costurilor și timpului de vămuire.

Totodată, se preconizează organizarea dezbaterilor publice pe marginea proiectului acestor amendamente cu toate persoanele interesate, după care proiectul Hotărîrii de Guvern va fi avizat şi supus expertizei juridice şi anticorupţie.

Comentariile, obiecţiile şi propunerile părţilor consultate vor fi analizate şi luate în consideraţie la îmbunătăţirea proiectului actului normativ şi analizei impactului de reglementare.

**V. CONCLUZII ŞI RECOMANDĂRI.**

24. Autorii Analizei optează pentru Opţiunea a II-a, din considerentul că, aceasta corespunde standardelor de calitate prevăzute de pct. 8 din Metodologia aprobată prin Hotărârea Guvernului nr. 1230 din 24.10.2006.

Aprobarea eventualului proiect de act normativ este necesară deoarece va contribui considerabil la dezvoltarea activităților comerciale cu participarea sectorului privat, factor important pentru asigurarea unei creşteri economice durabile.

Pe lîngă aceasta, noile amendamente vor contribui semnificativ la crearea unui mediu investiţional atractiv pentru investitorii străini, care vor găsi în Republica Moldova un mediu normativ sigur, stabil şi previzibil, factor important pentru stabilirea şi creşterea investiţiilor străine directe.

1. <http://www.mfa.gov.md/data/7203/file_487178_0.pdf> [↑](#footnote-ref-1)
2. Ex: exerciţiul „Ghilotina 2+”, care prevede simplificarea multor proceduri de obţinere a autorizaţiilor, precum şi stabilirea implementării acestora prin mecanismul de „ghişeu unic”. Exerciţiu soldat cu adoptarea de către Parlamentul RM a Legii privind reglementarea prin autorizare a activităţii de întreprinzător nr.160/22.07.2011 şi a Legii privind implementarea ghişeului unic în desfăşurarea activităţii de întreprinzător nr.161/22.07.2011 [↑](#footnote-ref-2)
3. ”Doing Business Survey 2012” Banca Mondială, [www.doingbusiness.org](http://www.doingbusiness.org) [↑](#footnote-ref-3)
4. “Global Competitiveness Index 2011-2012”, World Economic Forum, <http://www.weforum.org/reports> [↑](#footnote-ref-4)
5. “Index of Economic Freedom 2011”, Heritage Foundation, <http://www.heritage.org/>

6 [www.lpisurvey.worldbank.org](http://www.lpisurvey.worldbank.org) [↑](#footnote-ref-5)
6. [↑](#footnote-ref-6)
7. Raportul Doing Business 2013 menţionează reformarea a 4 domenii în Republica Moldova, două cu impact pozitiv şi două cu impact negativ. Este vorba de impactul pozitiv al sporirii gradului de protecţie a investitorilor, fiind permisă rezilierea contractelor cu părţile afiliate în caz de prejudicii companiei şi întărirea procedurii de insolvabilitate prin extinderea duratei de reorganizare şi stabilirea cerinţelor de calificare pentru administratorii de insolvenţă. Influenţe negative au avut reintroducerea impozitului pe venitul corporativ de 12%, de 7% sau 18% - pentru întreprinzătorii individuali şi 7% pentru gospodăriile ţărăneşti, cu anularea tuturor facilităţilor fiscale generale şi individuale, exceptând cele garantate pentru o perioadă de timp concretă. (În acelaşi timp, s-a redus taxa reţinută la sursă pentru dividendele de la 15% la 6% şi s-a redus impozitul reţinut la sursă pentru alte plăţi decât dividendele de la 15% la 12%. În plus, acesta a introdus un regim de impozitare nou pentru întreprinderile mici şi mijlocii în care companiile mici plătesc un impozit unic de 3% din veniturile obţinute din activităţi de exploatare.) Totodată, eliminarea instanţelor specializate – Curtea de apel economică – a mărit numărul procedurilor pentru respectarea contractelor de la 31 la 32, fapt care a influenţat negativ acest indicator.(sursa:*http://www.mec.gov.md*)

7. <http://www.doingbusiness.org> [↑](#footnote-ref-7)
8. <http://www.doingbusiness.org> [↑](#footnote-ref-8)
9. <http://www.doingbusiness.org> [↑](#footnote-ref-9)
10. USAID TCBoost Calculatorul impactului de facilitare a comerțului din studiul ”World Bank Trading on Time” [↑](#footnote-ref-10)
11. USAID TCBoost Calculatorul impactului de facilitare a comerțului din studiul ”World Bank Trading on Time” [↑](#footnote-ref-11)
12. <http://www.doingbusiness.org/data/exploretopics/starting-a-business> [↑](#footnote-ref-12)
13. Evaluarea BizCLIR a fost efectuată în vederea determinarea modului în care USAID, prin intermediul programului BRITE, va oferi asistenţă în domeniul îmbunătăţirii reglementării mediului de afaceri pentru următorii patru ani. [↑](#footnote-ref-13)